nibzard/narodne-novine-full-text-markdown huggingface dataset:
## Rješenje kojim se društvu za upravljanje investicijskim fondovima Hypo Alpe-Adria-Invest d.d., Zagreb, odobravaju izmjene i dopune Prospekta HI-Conservative otvorenog investicijskog fonda s javnom ponudom

### NN 133/2010 (1.12.2010.), Rješenje kojim se društvu za upravljanje investicijskim fondovima Hypo Alpe-Adria-Invest d.d., Zagreb, odobravaju izmjene i dopune Prospekta HI-Conservative otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3490

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 105. stavak 1. i članka 106. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima Hypo Alpe-Adria-Invest d.d., Zagreb, Slavonska avenija 6, u predmetu odobrenja izmjena i dopuna Prospekta HI-Conservative otvorenog investicijskog fonda s javnom ponudom, na sjednici održanoj 25. studenoga 2010. godine donosi

RJEŠENJE

1. Društvu za upravljanje investicijskim fondovima Hypo Alpe-Adria-Invest d.d., Zagreb, Slavonska avenija 6, odobravaju se izmjene i dopune Prospekta HI-Conservative otvorenog investicijskog fonda s javnom ponudom.

2. Društvo za upravljanje investicijskim fondovima Hypo Alpe--Adria-Invest d.d., Zagreb, Slavonska avenija 6, obvezno je objaviti Prospekt HI-Conservative otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/10-09/60

Urbroj: 326-113-10-3

Zagreb, 25. studenoga 2010.

Predsjednik Uprave
Ante Samodol, v. r.

Rješenje, NN 133/2010-3490
## Rješenje kojim se društvu za upravljanje investicijskim fondovima Hypo Alpe-Adria-Invest d.d., Zagreb, odobrava priprema i distribucija skraćenog Prospekta HI-Conservative otvorenog investicijskog fonda s javnom ponudom

### NN 133/2010 (1.12.2010.), Rješenje kojim se društvu za upravljanje investicijskim fondovima Hypo Alpe-Adria-Invest d.d., Zagreb, odobrava priprema i distribucija skraćenog Prospekta HI-Conservative otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3491

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 107. stavak 1. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima Hypo Alpe-Adria-Invest d.d., Zagreb, Slavonska avenija 6, u predmetu odobrenja pripreme i distribucije skraćenog Prospekta HI-Conservative otvorenog investicijskog fonda s javnom ponudom, na sjednici održanoj 25. studenoga 2010. godine donosi

RJEŠENJE

1. Društvu za upravljanje investicijskim fondovima Hypo Alpe-
-Adria-Invest d.d., Zagreb, Slavonska avenija 6, odobrava se priprema i distribucija skraćenog Prospekta HI-Conservative otvorenog investicijskog fonda s javnom ponudom.

2. Izreka ovog rješenja objavit će se u »Narodnim novinama«.

Klasa: UP/I-451-04/10-09/64

Urbroj: 326-113-10-3

Zagreb, 25. studenoga 2010.

Predsjednik Uprave
Ante Samodol, v. r.

Rješenje, NN 133/2010-3491
## Rješenje kojim se društvu za upravljanje investicijskim fondovima Hypo Alpe-Adria-Invest d.d., Zagreb, odobravaju izmjene i dopune Prospekta HI-Growth otvorenog investicijskog fonda s javnom ponudom

### NN 133/2010 (1.12.2010.), Rješenje kojim se društvu za upravljanje investicijskim fondovima Hypo Alpe-Adria-Invest d.d., Zagreb, odobravaju izmjene i dopune Prospekta HI-Growth otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3492

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 105. stavak 1. i članka 106. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima Hypo Alpe--Adria-Invest d.d., Zagreb, Slavonska avenija 6, u predmetu odobrenja izmjena i dopuna Prospekta HI-Growth otvorenog investicijskog fonda s javnom ponudom, na sjednici održanoj 25. studenoga 2010. godine donosi

RJEŠENJE

1. Društvu za upravljanje investicijskim fondovima Hypo Alpe--Adria-Invest d.d., Zagreb, Slavonska avenija 6, odobravaju se izmjene i dopune Prospekta HI-Growth otvorenog investicijskog fonda s javnom ponudom.

2. Društvo za upravljanje investicijskim fondovima Hypo Alpe--Adria-Invest d.d., Zagreb, Slavonska avenija 6, obvezno je objaviti Prospekt HI-Growth otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/10-09/58

Urbroj: 326-113-10-3

Zagreb, 25. studenoga 2010.

Predsjednik Uprave
Ante Samodol, v. r.

Rješenje, NN 133/2010-3492
## Rješenje kojim se društvu za upravljanje investicijskim fondovima Hypo Alpe-Adria-Invest d.d., Zagreb, odobrava priprema i distribucija skraćenog Prospekta HI-Growth otvorenog investicijskog fonda s javnom ponudom

### NN 133/2010 (1.12.2010.), Rješenje kojim se društvu za upravljanje investicijskim fondovima Hypo Alpe-Adria-Invest d.d., Zagreb, odobrava priprema i distribucija skraćenog Prospekta HI-Growth otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

3493

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 107. stavak 1. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima Hypo Alpe-Adria-Invest d.d., Zagreb, Slavonska avenija 6, u predmetu odobrenja pripreme i distribucije skraćenog Prospekta HI-Growth otvorenog investicijskog fonda s javnom ponudom, na sjednici održanoj 25. studenoga 2010. godine donosi

RJEŠENJE

1. Društvu za upravljanje investicijskim fondovima Hypo Alpe-
-Adria-Invest d.d., Zagreb, Slavonska avenija 6, odobrava se priprema i distribucija skraćenog Prospekta HI-Growth otvorenog investicijskog fonda s javnom ponudom.

2. Izreka ovog rješenja objavit će se u »Narodnim novinama«.

Klasa: UP/I-451-04/10-09/62

Urbroj: 326-113-10-3

Zagreb, 25. studenoga 2010.

Predsjednik Uprave
Ante Samodol, v. r.

Rješenje, NN 133/2010-3493
## Pravilnik o izmjeni Pravilnika o sadržaju izvješća o statusnim promjenama, promjenama u temeljnom kapitalu i ulaganjima leasing društva te načinu i rokovima izvješćivanja Hrvatske agencije za nadzor financijskih usluga

### NN 133/2010 (1.12.2010.), Pravilnik o izmjeni Pravilnika o sadržaju izvješća o statusnim promjenama, promjenama u temeljnom kapitalu i ulaganjima leasing društva te načinu i rokovima izvješćivanja Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

3494

Na temelju odredbe članka 65. stavka 1. i 3. Zakona o leasingu (»Narodne novine«, br. 135/06), Hrvatska agencija za nadzor financijskih usluga na sjednici održanoj 25. studenoga 2010., donijela je

PRAVILNIK

O IZMJENI PRAVILNIKA O SADRŽAJU IZVJEŠĆA O STATUSNIM PROMJENAMA, PROMJENAMA U TEMELJNOM KAPITALU I ULAGANJIMA LEASING DRUŠTVA, TE NAČINU I ROKOVIMA IZVJEŠĆIVANJA HRVATSKE AGENCIJE ZA NADZOR FINANCIJSKIH USLUGA

Članak 1.

U Pravilniku o sadržaju izvješća o statusnim promjenama, promjenama u temeljnom kapitalu i ulaganjima leasing društva te načinu i rokovima izvješćivanja Hrvatske agencije za nadzor financijskih usluga (»Narodne novine« 71/08, dalje u tekstu: Pravilnik) mijenja se odredba članka 3. točke 1. Pravilnika tako da sada glasi:

1. upisu i promjenama podataka koji se upisuju u sudski registar, dostavljanjem prijave s prilozima uz prijavu, odnosno zahtjeva sa svim prilozima u roku od tri dana od dana dostave registarskom sudu i rješenja o upisu u sudski registar u roku od osam dana od dana njegova primitka.

Članak 2.

Mijenja se odredba članka 4. Pravilnika tako da sada glasi:

Leasing društva dužna su Agenciji dostavljati dokumentaciju iz odredbe članka 3. ovog Pravilnika u izvorniku ili presliku ovjerenom od javnog bilježnika.

Iznimno od prethodne odredbe, rješenja registarskog suda iz članka 3. točke 1. Pravilnika o upisu promjena članova uprave i članova nadzornog odbora te dokumentaciju propisanu člankom 3. točkom 5. Pravilnika, leasing društva mogu dostavljati u običnom presliku.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/08-04/15

Urbroj: 326-01-10-2

Zagreb, 25. studenoga 2010.

Predsjednik Uprave
Ante Samodol, v. r.

Pravilnik, NN 133/2010-3494
## Godišnji provedbeni plan statističkih aktivnosti Republike Hrvatske 2010. godine

### NN 134/2010 (3.12.2010.), Godišnji provedbeni plan statističkih aktivnosti Republike Hrvatske 2010. godine

HRVATSKI SABOR

3495

Na temelju članka 31. Zakona o službenoj statistici (»Narodne novine« br. 103/03. i 75/09.), Hrvatski sabor na sjednici 26. studenoga 2010., donio je

GODIŠNJI PROVEDBENI PLAN

STATISTIČKIH AKTIVNOSTI REPUBLIKE HRVATSKE 2010. GODINE

Prema Zakonu o službenoj statistici (»Narodne novine« br. 103/03. i 75/09.) Godišnji provedbeni plan donosi se za svaku godinu na koju se odnosi Program statističkih aktivnositi.

Kako bi službena statistika Republike Hrvatske u svakom trenutku mogla ustanoviti stupanj usklađenosti sa zahtjevima Europske unije, u Godišnjemu provedbenom planu statističkih aktivnosti Republike Hrvatske 2010. godine koristi se ista struktura Eurostatova dokumenta Statistical Requirements Compendium 2006 koja se koristila i za pripremu Programa statističkih aktivnosti Republike Hrvatske 2008. – 2012.

Godišnjim provedbenim planom statističkih aktivnosti Republike Hrvatske 2010. godine predviđa se provedba 286 redovitih statističkih istraživanja/prikupljanja podataka (označenih s I.) i 72 ostale statističke aktivnosti (označene s II.) koje se odnose na stručno-metodološke radove i projekte razvoja kojima je cilj usklađivanje hrvatske statistike sa statistikom Europske unije. Nužan preduvjet za njihovu provedbu jest osiguranje potrebnih materijalnih i ljudskih resursa u svim nositeljima službene statistike i posjednicima administrativnih izvora podataka.

Na temelju članka 32. Zakona o službenoj statistici, Godišnjim provedbenim planom statističkih aktivnosti Republike Hrvatske 2010. godine određuje se i pregled ukupno potrebnih resursa iz državnog proračuna Republike Hrvatske. Ukupna sredstva iz državnog proračuna Republike Hrvatske potrebna Državnom zavodu za statistiku za provedbu Godišnjega provedbenog plana iznose 127 083 863 kune, od čega je udio Pomoći EU-a (PHARE 2006, IPA 2008 i IPA 2009) 13 979 262 kune, i inozemnih darovnica 10 981 757 kuna (»Narodne novine« br. 151/09.). Potrebna sredstva usklađivat će se prema izmjenama i dopunama Državnog proračuna Republike Hrvatske za 2010. godinu.

Na temelju članka 10. Zakona o službenoj statistici, Državni zavod za statistiku mora biti pravodobno upoznat sa zakonodavnim i drugim relevantnim aktivnostima koje se odnose na službenu statistiku.

[**GODIŠNJI PROVEDBENI PLAN
STATISTIČKIH AKTIVNOSTI REPUBLIKE HRVATSKE 2010. GODINE**](dodatni/411359.pdf)

Klasa: 950-01/10-01/01
Zagreb, 26. studenoga 2010.

HRVATSKI SABOR

Predsjednik

Hrvatskoga sabora

Luka Bebić, v.r.

Ostalo, NN 134/2010-3495
## Izmjena Deklaracije o temeljnim načelima pregovora za punopravno članstvo Republike Hrvatske u Europskoj uniji

### NN 135/2010 (6.12.2010.), Izmjena Deklaracije o temeljnim načelima pregovora za punopravno članstvo Republike Hrvatske u Europskoj uniji

HRVATSKI SABOR

3496

Na temelju članka 120. Poslovnika Hrvatskoga sabora, a polazeći od Rezolucije Hrvatskoga sabora o pristupanju Republike Hrvatske Europskoj uniji (»Narodne novine«, br. 153/02.), Hrvatski sabor na sjednici 26. studenoga 2010., donio je

IZMJENU DEKLARACIJE

O TEMELJNIM NAČELIMA PREGOVORA ZA PUNOPRAVNO ČLANSTVO REPUBLIKE HRVATSKE U EUROPSKOJ UNIJI

U Deklaraciji o temeljnim načelima pregovora za punopravno članstvo Republike Hrvatske u Europskoj uniji (»Narodne novine«, br. 12/05.) u točki 8. stavak 1. mijenja se i glasi:

»Građanke i građani Republike Hrvatske odlučit će o pristupanju Europskoj uniji na referendumu koji će se održati u roku od 30 dana od dana potpisivanja Ugovora o pristupanju Republike Hrvatske Europskoj uniji. Nakon referenduma, ovisno o njegovim rezultatima, Hrvatski sabor pristupit će ratifikaciji Ugovora o pristupanju Republike Hrvatske Europskoj uniji.«.

Klasa: 910-04/10-02/23

Zagreb, 26. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.,

Izmjene i dopune, NN 135/2010-3496
## Odluka o imenovanju dva člana Izaslanstva Hrvatskoga sabora u Euro-meditransku parlamentarnu skupštinu

### NN 135/2010 (6.12.2010.), Odluka o imenovanju dva člana Izaslanstva Hrvatskoga sabora u Euro-meditransku parlamentarnu skupštinu

HRVATSKI SABOR

3497

Na temelju članka 81. Ustava Republike Hrvatske i članka 118. stavka 2. Poslovnika Hrvatskoga sabora, Hrvatski sabor na sjednici 26. studenoga 2010., donio je

ODLUKU

O IMENOVANJU DVA ČLANA IZASLANSTVA HRVATSKOGA SABORA U EURO-MEDITERANSKU PARLAMENTARNU SKUPŠTINU

U Izaslanstvo Hrvatskoga sabora u Euro-mediteransku parlamentarnu skupštinu imenuju se

– mr. sc. NEVEN MIMICA,

– FRANO MATUŠIĆ.

Klasa: 021-13/10-07/17

Zagreb, 26. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 135/2010-3497
## Odluka o imenovanju predsjenika i članova Upravnog odbora Hrvatske zaklade za znanost

### NN 135/2010 (6.12.2010.), Odluka o imenovanju predsjenika i članova Upravnog odbora Hrvatske zaklade za znanost

HRVATSKI SABOR

3498

Na temelju članka 81. Ustava Republike Hrvatske i članka 5. stavka 1. Zakona o Hrvatskoj zakladi za znanost (»Narodne novine«, br. 117/01., 45/09. i 92/10.), Hrvatski sabor na sjednici 26. studenoga 2010., donio je

ODLUKU

O IMENOVANJU PREDSJEDNIKA I ČLANOVA UPRAVNOG ODBORA HRVATSKE ZAKLADE ZA ZNANOST

I.

Imenuje se akademik IVICA KOSTOVIĆ predsjednikom Upravnog odbora Hrvatske zaklade za znanost.

II.

Za članove Upravnog odbora Hrvatske zaklade za znanost, imenuju se:

– dr. sc. MIRJANA ECKERT MAKSIĆ,

– prof. dr. sc. GEORG DREZNER,

– dr. sc. VLADIMIRA VAĐIĆ,

– prof. dr. sc. LJILJANA MARKS,

– prof. dr. sc. STIPAN JONJIĆ,

– akademik MIRKO ZELIĆ,

– prof. dr. sc. ILIJA ŽIVKOVIĆ,

– DAVOR MAJETIĆ.

III.

Stupanjem na snagu ove Odluke prestaje mandat dosadašnjim članovima Upravnog odbora Hrvatske zaklade za znanost.

IV.

Ova Odluka stupa na snagu danom donošenja.

Klasa: 021-13/10-07/39

Zagreb, 26. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 135/2010-3498
## Odluka o razrješenju i imenovanju članice Nacionalnog odbora

### NN 135/2010 (6.12.2010.), Odluka o razrješenju i imenovanju članice Nacionalnog odbora

HRVATSKI SABOR

3499

Na temelju članka 81. Ustava Republike Hrvatske i točke III. Odluke o osnivanju Nacionalnog odbora (»Narodne novine«, br. 12/05. i 33/05.), Hrvatski sabor na sjednici 26. studenoga 2010., donio je

ODLUKU

O RAZRJEŠENJU I IMENOVANJU ČLANICE NACIONALNOG ODBORA

I.

Razrješuje se članica Nacionalnog odbora ANA KNEŽEVIĆ, predstavnica sindikata.

II.

Za članicu Nacionalnog odbora imenuje se DIJANA ŠOBOTA, predstavnica sindikata.

Klasa: 021-13/10-07/38

Zagreb, 26. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 135/2010-3499
## Odluka o razrješenju i imenovanju Milodraga Pralasa

### NN 135/2010 (6.12.2010.), Odluka o razrješenju i imenovanju Milodraga Pralasa

PREDSJEDNIK REPUBLIKE HRVATSKE

3500

Na temelju odredbe članka 107. Ustava Republike Hrvatske (»Narodne novine«, broj 85/10 – pročišćeni tekst), članka 7. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04, 54/05 i 30/10) te članka 17. stavaka 6. i 7. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU I IMENOVANJU

MILODRAG PRALAS razrješuje se dužnosti pomoćnika pročelnika Odjela za tehničke i pomoćne poslove u Stručnoj službi Ureda predsjednika Republike Hrvatske i imenuje pročelnikom Odjela za tehničke i pomoćne poslove u Stručnoj službi Ureda predsjednika Republike Hrvatske.

Ova Odluka stupa na snagu 1. prosinca 2010. godine.

Klasa: 080-02/10-01/47

Urbroj: 71-05-03/1-10-1

Zagreb, 12. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 135/2010-3500
## Pravilnik o izmjenama i dopunama Pravilnika o dragovoljnom služenju vojnog roka

### NN 135/2010 (6.12.2010.), Pravilnik o izmjenama i dopunama Pravilnika o dragovoljnom služenju vojnog roka

MINISTARSTVO OBRANE

3501

Na temelju članka 39.a stavka 6. Zakona o obrani (»Narodne novine«, broj 33/02, 58/02, 76/07 i 153/09) donosim

PRAVILNIK

O IZMJENAMA I DOPUNAMA PRAVILNIKA O DRAGOVOLJNOM SLUŽENJU VOJNOG ROKA

Članak 1.

U Pravilniku o dragovoljnom služenju vojnog roka (»Narodne novine«, broj 70/08 i 97/09) u članku 22. stavku 1. podstavku 3. iza riječi: »osnovno« dodaju se riječi: »i dopunsko«.

Članak 2.

Članak 29. mijenja se i glasi:

»Financijska sredstva za troškove prijevoza u svezi s obavljanjem zdravstvenih pregleda i uputa na dragovoljno služenje vojnog roka te troškove zdravstvenih pregleda i psiholoških ispitivanja planira Uprava za ljudske resurse.

Financijska sredstva za mjesečne novčane naknade, nagrade i druge stimulativne mjere, vojnu odoru, sportsku i zaštitnu opremu, prehranu i smještaj ročnika, troškove osnovnog i dopunskog zdravstvenog osiguranja te osiguranja od ozljeda na radu i profesionalnih bolesti planira Glavni stožer Oružanih snaga.«

Članak 3.

Iza članka 30. dodaje se novi članak 30.a koji glasi:

»Članak 30.a

Posebnosti u svezi s upućivanjem na dragovoljno služenje vojnog roka i dragovoljnim služenjem vojnog roka za vrhunske i kategorizirane športaše uredit će se posebnom uputom ministra obrane.«.

Članak 4.

U cijelom tekstu Pravilnika o dragovoljnom služenju vojnog roka (»Narodne novine«, broj 70/08 i 97/09) riječi: »ured za obranu« zamjenjuju se riječima: »odsjek za poslove obrane«, u odgovarajućem padežu.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 023-03/10-04/8

Urbroj: 512-01-10-6

Zagreb, 30. studenoga 2010.

Ministar
Branko Vukelić, v. r.

Pravilnik, NN 135/2010-3501
## Pravilnik o izmjeni i dopuni Pravilnika o načinu utvrđivanja obujma građevine za obračun komunalnog doprinosa

### NN 135/2010 (6.12.2010.), Pravilnik o izmjeni i dopuni Pravilnika o načinu utvrđivanja obujma građevine za obračun komunalnog doprinosa

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

3503

Na temelju članka 31. stavka 11. Zakona o komunalnom gospodarstvu (»Narodne novine«, broj 26/03, pročišćeni tekst, 82/04, 178/04, 38/09 i 79/09), ministrica zaštite okoliša, prostornog uređenja i graditeljstva, donosi

PRAVILNIK

O IZMJENI I DOPUNI PRAVILNIKA O NAČINU UTVRĐIVANJA OBUJMA GRAĐEVINE ZA OBRAČUN KOMUNALNOG DOPRINOSA

Članak 1.

U Pravilniku o načinu utvrđivanja obujma građevine za obračun komunalnog doprinosa (»Narodne novine«, broj 136/08) u članku 2. iza stavka 1. dodaje se novi stavak 2. koji glasi:

»Obujam spremnika za naftu i druge tekućine s pokrovom čija visina se mijenja za obračun komunalnog doprinosa utvrđuje se u m³ (prostornim metrima) kao stvarna zapremina spremnika do visine jednog metra od gornje kote njegova dna.«.

Stavak 4. koji postaje stavak 5. mijenja se i glasi:

»Obujam, odnosno površina građevine iz stavka 1., 2., 3. i 4. ovoga članka izračunava se prema podacima (kotama) iz projektne dokumentacije na osnovi koje se donosi akt na temelju kojeg se može graditi građevina.«.

Dosadašnji stavci 2. i 3. postaju stavci 3. i 4.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 363-01/10-03/5

Urbroj: 531-01-10-1

Zagreb, 12. studenoga 2010.

Ministrica
Marina Matulović Dropulić, dipl. ing. arh., v. r.

Pravilnik, NN 135/2010-3503
## Odluka o izmjeni Odluke o općinskim porezima Općine Popovača

### NN 135/2010 (6.12.2010.), Odluka o izmjeni Odluke o općinskim porezima Općine Popovača

OPĆINA POPOVAČA

3507

Na temelju članka 3. i 30. Zakona o financiranju jedinica lokalne i područne (regionalne) samouprave (»Narodne novine« broj 117193, 69197, 33/00, 127/00 59101, 107/01, 117/01, 150/02, 147/03,132/06), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07 i članka 17. Statuta Općine Popovača (»Službene novine Općine Popovača« br. 4/09) na prijedlog općinskog načelnika, Općinsko vijeće Općine Popovača na 18. sjednici održanoj 25. studenoga 2010. god., donijelo je

ODLUKU

O IZMJENI ODLUKE O OPĆINSKIM POREZIMA OPĆINE POPOVAČA

Članak 1.

U Odluci o općinskim porezima Općine Popovača (»Službene novine Općine Popovača« broj 7/01, 1/02 i 6/09), članak 6. mijenja se i glasi:

»Obveznici poreza na dohodak koji na području Općine Popovača imaju prebivalište ili uobičajeno boravište plaćaju prirez poreza na dohodak po stopi od 6%.

Osnovica za obračun prireza poreza na dohodak čini ukupan iznos obračunatog poreza«.

Članak 2.

Ova Odluka objavit će se u »Službenim novinama Općine Popovača« i u Službenom listu Republike Hrvatske – »Narodnim novinama«.

Članak 3.

Ova Odluka stupa na snagu danom objave, a primjenjuje se od 1. siječnja 2011. godine.

Klasa: 021-05/10-01/18

Urbroj: 2176/16-01-10-2

Popovača, 25. studenoga 2010.

Predsjednik
Općinskog vijeća
Ivan Pasanec, v. r.

Odluka, NN 135/2010-3507
## Odluka o imenovanju člana Programskog vijeća Hrvatske radiotelevizije za preostali dio mandata

### NN 137/2010 (8.12.2010.), Odluka o imenovanju člana Programskog vijeća Hrvatske radiotelevizije za preostali dio mandata

HRVATSKI SABOR

3516

Na temelju članka 81. Ustava Republike Hrvatske i članka 18. stavka 1. Zakona o Hrvatskoj radioteleviziji (»Narodne novine«, br. 25/03.), Hrvatski sabor na sjednici 3. prosinca 2010. donio je

ODLUKU

O IMENOVANJU ČLANA PROGRAMSKOG VIJEĆA HRVATSKE RADIOTELEVIZIJE ZA PREOSTALI DIO MANDATA

Za člana Programskog vijeća Hrvatske radiotelevizije imenuje se PETAR LOVRIĆ.

Klasa: 021-13/10-07/40

Zagreb, 3. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 137/2010-3516
## Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskome saboru

### NN 137/2010 (8.12.2010.), Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskome saboru

HRVATSKI SABOR

3517

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 3. prosinca 2010. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNICE I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U HRVATSKOM SABORU

Utvrđuje se da 30. studenoga 2010. prestaje mirovanje zastupničkog mandata zastupnice BIANCE MATKOVIĆ i da zamjenik zastupnice prof. dr. sc. KREŠIMIR ĆOSIĆ 30. studenoga 2010. prestaje obnašati zastupničku dužnost.

Klasa: 021-14/10-01/16

Zagreb, 3. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 137/2010-3517
## Odluka o preraspodjeli sredstava planiranih u Državnom proračunu Republike Hrvatske za 2010. godinu

### NN 137/2010 (8.12.2010.), Odluka o preraspodjeli sredstava planiranih u Državnom proračunu Republike Hrvatske za 2010. godinu

VLADA REPUBLIKE HRVATSKE

3518

Na
temelju članka 7. stavka 1. Zakona o izvršavanju Državnog proračuna
Republike Hrvatske za 2010. godinu (»Narodne novine«, br. 151/2009 i
103/2010), a u vezi sa člankom 46. Zakona o proračunu (»Narodne
novine«, broj 87/2008), Vlada Republike Hrvatske je na sjednici
održanoj 3. prosinca 2010. godine donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2010. GODINU

I.

Vlada
Republike Hrvatske preraspodjeljuje sredstva unutar proračunskih
razdjela u Državnom proračunu Republike Hrvatske za 2010. godinu
(»Narodne novine«, br. 151/2009 i 103/2010).

II.

Sredstva iz točke I. ove Odluke preraspodijelit će se kod proračunskih korisnika prema sljedećem rasporedu:

[**TABELA**](dodatni/411385.pdf)

III.

Ova Odluka je sastavni dio Državnog proračuna Republike Hrvatske za 2010. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-06/10-02/05
Urbroj: 5030120-10-3
Zagreb, 3. prosinca 2010.

Predsjednica
Jadranka Kosor, dipl. iur., v. r.

Odluka, NN 137/2010-3518
## Odluka o prirezu porezu na dohodak Općine Podgorač

### NN 137/2010 (8.12.2010.), Odluka o prirezu porezu na dohodak Općine Podgorač

OPĆINA PODGORAČ

3524

Na temelju članka 30. i članka 30.a Zakona o financiranju jedinica lokalne i područne (regionalne) samouprave (»Narodne novine«, broj 117/93., 69/97., 33/00., 73/00., 127/00., 59/01., 107/01., 117/01., 150/02., 147/03., 132/06., 26/07. – Odluka USRH i 73/08.) i članka 35. Statuta Općine Podgorač (»Službeni glasnik Općine Podgorač«, broj 4/09.), Općinsko vijeće Općine Podgorač na 10. sjednici od 30. studenoga 2010. godine, donijelo je

ODLUKU

O PRIREZU POREZU NA DOHODAK

Članak 1.

Ovom Odlukom utvrđuje se obveza plaćanja prireza porezu na dohodak, obveznici, visina stope te način obračuna i plaćanja prireza porezu na dohodak.

Članak 2.

Prirez porezu na dohodak plaća se po stopi od 5% (slovima: petposto).

Članak 3.

Prirez porezu na dohodak plaćaju fizičke osobe, rezidenti, obveznici poreza na dohodak od nesamostalnog rada, poreza na dohodak od samostalne djelatnosti, poreza na dohodak od imovine i imovinskih prava, poreza na dohodak od kapitala, poreza na dohodak od osiguranja i drugog dohotka koji imaju prebivalište ili uobičajeno boravište na području Općine Podgorač, i nerezidenti koji su na području Općine Podgorač ostvarili dohodak, sukladno odredbama Zakona o porezu na dohodak i Pravilnika o porezu na dohodak.

Članak 4.

Osnovica prirezu poreza na dohodak je utvrđen porez na dohodak.

Članak 5.

Prirez porezu na dohodak prihod je Proračuna Općine Podgorač i uplaćuje se na prolazni račun poreza i prireza na dohodak broj 1001005 – 1734012007.

Članak 6.

Poslove u svezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 7.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2011. godine.

Članak 8.

Ova Odluka objavit će se u »Službenom glasniku Općine Podgorač«.

Klasa: 410-01/10-01/02

Urbroj: 2149/04-01/10-02

Podgorač, 30. studenoga 2010.

Predsjednik
Općinskog vijeća
Zvonko Ladnjak, v. r.

Odluka, NN 137/2010-3524
## Odluka o prirezu na dohodak Općine Lišane Ostrovičke

### NN 137/2010 (8.12.2010.), Odluka o prirezu na dohodak Općine Lišane Ostrovičke

OPĆINA LIŠANE OSTROVIČKE

3525

Na temelju članka 30.a Zakona o financiranju jedinica lokalne i područne (regionalne) samouprave (»Narodne novine« br. 117/93, 69/97, 33/00, 127/00, 59/01, 107/01, 117/01, 150/02, 147/03, 132/06, 26/07, – Odluka USRH i 73/08) i članka 32. Statuta Općine Lišane Ostrovičke (»Službeni glasnik Općine Lišane Ostrovičke« br. 3/09) Općinsko vijeće Općine Lišane Ostrovičke na 11. sjednici održanoj dana 9. studenoga 2010. godine donijelo je

ODLUKU

O PRIREZU NA DOHODAK

Članak 1.

Prirez porezu na dohodak plaćaju obveznici poreza na dohodak, koji imaju prebivalište ili stalno boravište na području općine Lišane Ostrovičke, na osnovu Zakona o financiranju jedinica lokalne i područne (regionalne) samouprave, Zakona o porezu na dohodak te Pravilnika o porezu na dohodak.

Članak 2.

Vrste poreza na dohodak, obračun, način i rokovi plaćanja, kao i oslobođenja plaćanja poreza na dohodak, propisani su Zakonom o porezu na dohodak, i isto se primjenjuje i kod utvrđivanja i naplate prireza porezu na dohodak.

Članak 3.

Osnovicu za obračun prireza porezu na dohodak čini ukupan iznos obračunanog poreza na dohodak.

Prirez porezu na dohodak plaća se po stopi od 6 % od utvrđene osnovice.

Članak 4.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2011. godine.

Klasa: 021-05/10-05/15

Urbroj: 2198/29-10-1

Lišane Ostrovičke, 9. studenoga 2010.

Predsjednik
Ivica Musić, dipl. ing., v. r.

Odluka, NN 137/2010-3525
## Uredba o carinskoj tarifi za 2011. godinu

### NN 138/2010 (9.12.2010.), Uredba o carinskoj tarifi za 2011. godinu

VLADA REPUBLIKE HRVATSKE

3527

Na temelju članka 6. Zakona o carinskoj tarifi (»Narodne novine«, br. 61/2000, 117/2000, 119/2000 i 146/2008), Vlada Republike Hrvatske je na sjednici održanoj 25. studenoga 2010. godine donijela

UREDBU

O CARINSKOJ TARIFI ZA 2011. GODINU

Članak 1.

Ovom Uredbom utvrđuje se Carinska tarifa za 2011. godinu, koja je sastavni dio ove Uredbe.

Članak 2.

Carinskom tarifom za 2011. godinu utvrđen je sustav nazivlja i brojčanog označavanja robe, propisana visina carina koje se naplaćuju u 2011. godini na uvoz roba, sukladno načelu najpovlaštenije nacije, te uvjeti za uvoz roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu.

Sustav nazivlja i brojčanog označavanja robe usklađen je s važećom Kombiniranom nomenklaturom Europske unije, radi osiguravanja usklađenosti primjene njegovih pojedinih odredbi s Kombiniranom nomenklaturom Europske unije.

Ovlašćuje se ministar financija da donese naputak za primjenu sustava nazivlja i brojčanog označavanja robe.

Članak 3.

Pri obračunu i naplati carine na robu koja se uvozi u Republiku Hrvatsku primjenjuju se stope carina, utvrđene u stupcu »Osnovna stopa carine« u Carinskoj tarifi.

Pri obračunu i naplati carine na robu podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu primjenjuju se stope carina utvrđene u stupcu »Snižene stope carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu«, podstupac koji se odnosi na odgovarajuću zemlju sukladno ugovoru kojim se utvrđuje povlašteni režim.

Članak 4.

Roba za koju je ovom Uredbom propisana smanjena ili nulta stopa carine radi njezine uporabe u posebne svrhe podložna je carinskom nadzoru posebne uporabe, odobravanju i provedbi postupka propisanim ovom Uredbom, Carinskim zakonom i Uredbom za provedbu carinskog zakona.

Članak 5.

Do stupanja na snagu naputka iz članka 2. stavka 3. ove Uredbe, primjenjuje se Naputak za primjenu sustava nazivlja i brojčanog označavanja robe u Carinskoj tarifi (»Narodne novine«, broj 76/2004).

Članak 6.

Ova Uredba stupa na snagu 1. siječnja 2011. godine, a objavit će se u »Narodnim novinama«.

Klasa: 413-01/10-01/03

Urbroj: 5030116-10-1

Zagreb, 25. studenoga 2010.

Predsjednica
Jadranka Kosor, dipl. iur., v. r.

[**CARINSKA TARIFA**](dodatni/411397.pdf)

[**PRILOZI CARINSKE TARIFE**](dodatni/411399.pdf)

Uredba, NN 138/2010-3527
## Zakon o prestanku važenja Zakona o zdravstvenom osiguranju zaštite zdravlja na radu

### NN 139/2010 (10.12.2010.), Zakon o prestanku važenja Zakona o zdravstvenom osiguranju zaštite zdravlja na radu

HRVATSKI SABOR

3534

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O ZDRAVSTVENOM OSIGURANJU ZAŠTITE ZDRAVLJA NA RADU

Proglašavam Zakon o prestanku važenja Zakona o zdravstvenom osiguranju zaštite zdravlja na radu, koji je Hrvatski sabor donio na sjednici 23. studenoga 2010. godine.

Klasa: 011-01/10-01/137

Urbroj: 71-05-03/1-10-2

Zagreb, 26. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O PRESTANKU VAŽENJA ZAKONA O ZDRAVSTVENOM OSIGURANJU ZAŠTITE ZDRAVLJA NA RADU

Članak 1.

Zakon o zdravstvenom osiguranju zaštite zdravlja na radu (»Narodne novine«, br. 85/06. i 67/08.) prestaje važiti.

Članak 2.

Danom stupanja na snagu ovoga Zakona prestaju važiti:

– Uredba o osnivanju Hrvatskog zavoda za zdravstveno osiguranje zaštite zdravlja na radu (»Narodne novine«, br. 130/06.),

– Pravilnik o standardima i normativima prava na zdravstvenu zaštitu iz obveznog zdravstvenog osiguranja zaštite zdravlja na radu (»Narodne novine«, br. 2/09.),

– Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja zaštite zdravlja na radu (»Narodne novine«, br. 2/09. i 118/09.),

– Opći uvjeti ugovora o provođenju zdravstvene zaštite iz obveznog zdravstvenog osiguranja zaštite zdravlja na radu (»Narodne novine«, br. 22/09.),

– Mreža ugovornih subjekata medicine rada (»Narodne novine«, br. 142/08.),

– Pravilnik o postupku utvrđivanja i priznavanja ozljede na radu i profesionalne bolesti (»Narodne novine«, br. 125/07., 4/08. i 66/10.),

– Pravilnik o pravima, uvjetima i načinu ostvarivanja prava iz obveznog zdravstvenog osiguranja zaštite zdravlja na radu (»Narodne novine«, br. 125/07. i 4/08.),

– Pravilnik o ovlastima i načinu obavljanja vanjskog nadzora kontrolora Hrvatskog zavoda za zdravstveno osiguranje zaštite zdravlja na radu (»Narodne novine«, br. 70/10.).

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2011.

Klasa: 500-01/10-01/06

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 139/2010-3534
## Zakon o izmjenama Zakona o obeštećenju radnika profesionalno izloženih azbestu

### NN 139/2010 (10.12.2010.), Zakon o izmjenama Zakona o obeštećenju radnika profesionalno izloženih azbestu

HRVATSKI SABOR

3537

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O OBEŠTEĆENJU RADNIKA PROFESIONALNO IZLOŽENIH AZBESTU

Proglašavam Zakon o izmjenama Zakona o obeštećenju radnika profesionalno izloženih azbestu, koji je Hrvatski sabor donio na sjednici 23. studenoga 2010. godine.

Klasa: 011-01/10-01/138

Urbroj. 71-05-03/1-10-2

Zagreb, 26. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O OBEŠTEĆENJU RADNIKA PROFESIONALNO IZLOŽENIH AZBESTU

Članak 1.

U Zakonu o obeštećenju radnika profesionalno izloženih azbestu (»Narodne novine«, br. 79/07.) u članku 5. stavku 2. riječi: »Hrvatskog zavoda za medicinu rada« zamjenjuju se riječima: »Hrvatskog zavoda za zaštitu zdravlja i sigurnost na radu«, a riječi: »Hrvatskog zavoda za zdravstveno osiguranje zaštite zdravlja na radu« zamjenjuju se riječima: »Hrvatskog zavoda za zdravstveno osiguranje«.

U stavku 3. riječi: »Hrvatski zavod za zdravstveno osiguranje zaštite zdravlja na radu« zamjenjuju se riječima: »Hrvatski zavod za zdravstveno osiguranje«.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2011.

Klasa: 543-04/10-01/02

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 139/2010-3537
## Zakon o izmjenama Zakona o obveznom zdravstvenom nadzoru radnika profesionalno izloženih azbestu

### NN 139/2010 (10.12.2010.), Zakon o izmjenama Zakona o obveznom zdravstvenom nadzoru radnika profesionalno izloženih azbestu

HRVATSKI SABOR

3538

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O OBVEZNOM ZDRAVSTVENOM NADZORU RADNIKA PROFESIONALNO IZLOŽENIH AZBESTU

Proglašavam Zakon o izmjenama Zakona o obveznom zdravstvenom nadzoru radnika profesionalno izloženih azbestu, koji je Hrvatski sabor donio na sjednici 23. studenoga 2010. godine.

Klasa: 011-01/10-01/139

Urbroj: 71-05-03/1-10-2

Zagreb, 26. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O OBVEZNOM ZDRAVSTVENOM NADZORU RADNIKA PROFESIONALNO IZLOŽENIH AZBESTU

Članak 1.

U Zakonu o obveznom zdravstvenom nadzoru radnika profesionalno izloženih azbestu (»Narodne novine«, br. 79/07.) u članku 5. stavak 1. mijenja se i glasi:

»Praćenje zdravstvenog stanja radnika profesionalno izloženih azbestu, radnika koji imaju priznatu profesionalnu bolest izazvanu azbestom, kao i dijagnostičke postupke kod sumnje na postojanje profesionalne bolesti provode doktori specijalisti medicine rada u zdravstvenoj ustanovi ili specijalisti medicine rada u privatnoj praksi uključeni u mrežu ugovornih subjekata medicine rada.«.

U stavku 3. riječi: »Hrvatskog zavoda za medicinu rada« zamjenjuju se riječima: »Hrvatskog zavoda za zaštitu zdravlja i sigurnost na radu«, a riječi: »Hrvatskog zavoda za zdravstveno osiguranje zaštite zdravlja na radu« zamjenjuju se riječima: »Hrvatskog zavoda za zdravstveno osiguranje.«.

Članak 2.

Članak 7. mijenja se i glasi:

»Postupak utvrđivanja i priznavanja profesionalne bolesti uzrokovane azbestom provodi Hrvatski zavod za zdravstveno osiguranje sukladno Zakonu o obveznom zdravstvenom osiguranju.«.

Članak 3.

U članku 8. riječi: »Zakonom o zdravstvenom osiguranju zaštite zdravlja na radu« zamjenjuju se riječima: »Zakonom o obveznom zdravstvenom osiguranju«.

Članak 4.

U članku 9. stavku 1. i 2. riječi: »Hrvatski zavod za medicinu rada« zamjenjuju se riječima: »Hrvatski zavod za zaštitu zdravlja i sigurnost na radu«.

Članak 5.

Ovaj Zakon objavit će se u »Narodnim novinama«, a stupa na snagu 1. siječnja 2011.

Klasa: 541-01/10-01/04

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 139/2010-3538
## Zakon o izmjeni Zakona o uvjetima za stjecanje prava na starosnu mirovinu radnika profesionalno izloženih azbestu

### NN 139/2010 (10.12.2010.), Zakon o izmjeni Zakona o uvjetima za stjecanje prava na starosnu mirovinu radnika profesionalno izloženih azbestu

HRVATSKI SABOR

3539

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O UVJETIMA ZA STJECANJE PRAVA NA STAROSNU MIROVINU RADNIKA PROFESIONALNO IZLOŽENIH AZBESTU

Proglašavam Zakon o izmjeni Zakona o uvjetima za stjecanje prava na starosnu mirovinu radnika profesionalno izloženih azbestu, koji je Hrvatski sabor donio na sjednici 23. studenoga 2010. godine.

Klasa: 011-01/10-01/140

Urbroj: 71-05-03/1-10-2

Zagreb, 26. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI ZAKONA O UVJETIMA ZA STJECANJE PRAVA NA STAROSNU MIROVINU RADNIKA PROFESIONALNO IZLOŽENIH AZBESTU

Članak 1.

U Zakonu o uvjetima za stjecanje prava na starosnu mirovinu radnika profesionalno izloženih azbestu (»Narodne novine«, br. 79/07. i 149/09.) u članku 1. stavku 3. riječi: »Hrvatskog zavoda za zdravstveno osiguranje zaštite zdravlja na radu« zamjenjuju se riječima: »Hrvatskog zavoda za zdravstveno osiguranje«.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2011.

Klasa: 543-04/10-01/01

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 139/2010-3539
## Zakon o odgodi usklađivanja mirovina u razdoblju od 1. siječnja do 31. prosinca 2011. godine

### NN 139/2010 (10.12.2010.), Zakon o odgodi usklađivanja mirovina u razdoblju od 1. siječnja do 31. prosinca 2011. godine

HRVATSKI SABOR

3540

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O ODGODI USKLAĐIVANJA MIROVINA U RAZDOBLJU OD 1. SIJEČNJA DO 31. PROSINCA 2011. GODINE

Proglašavam Zakon o odgodi usklađivanja mirovina u razdoblju od 1. siječnja do 31. prosinca 2011. godine, koji je Hrvatski sabor donio na sjednici 23. studenoga 2010. godine.

Klasa: 011-01/10-01/134

Urbroj: 71-05-03/1-10-2

Zagreb, 26. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O ODGODI USKLAĐIVANJA MIROVINA U RAZDOBLJU OD 1. SIJEČNJA DO 31. PROSINCA 2011. GODINE

Članak 1.

U razdoblju od 1. siječnja do 31. prosinca 2011. godine ne primjenjuju se odredbe članka 81. stavka 2. i 3. i članka 86. Zakona o mirovinskom osiguranju (»Narodne novine«, br. 102/98., 127/00., 59/01., 109/01., 147/02., 117/03., 30/04., 177/04., 92/05., 43/07., 79/07., 35/08., 40/10. i 121/10.).

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2011.

Klasa: 140-01/10-01/03

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 139/2010-3540
## Zakon o izmjeni i dopunama Zakona o privatnoj zaštiti

### NN 139/2010 (10.12.2010.), Zakon o izmjeni i dopunama Zakona o privatnoj zaštiti

HRVATSKI SABOR

3541

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNAMA ZAKONA O PRIVATNOJ ZAŠTITI

Proglašavam Zakon o izmjeni i dopunama Zakona o privatnoj zaštiti, koji je Hrvatski sabor donio na sjednici 23. studenoga 2010. godine.

Klasa: 011-01/10-01/141

Urbroj: 71-05-03/1-10-2

Zagreb, 26. studenoga 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI I DOPUNAMA ZAKONA O PRIVATNOJ ZAŠTITI

Članak 1.

U Zakonu o privatnoj zaštiti (»Narodne novine«, br. 68/03. i 31/10.) u članku 4. iza stavka 2. dodaje se stavak 3. koji glasi:

»Djelatnost privatne zaštite, sukladno odredbama ovoga Zakona, osim pravnih osoba i obrtnika iz stavka 1. i 2. ovoga članka, mogu obavljati pravne osobe i obrtnici država članica Europske unije i država potpisnica Ugovora o Europskom gospodarskom prostoru koji imaju odobrenje za obavljanje djelatnosti privatne zaštite izdano od države članice Europske unije, odnosno države potpisnice Ugovora o Europskom gospodarskom prostoru, sukladno važećim propisima u Republici Hrvatskoj.«.

Članak 2.

U članku 8. stavku 2. riječ: »tjelesne« zamjenjuje se riječju: »privatne«.

Članak 3.

Iza članka 11. dodaje se članak 11.a koji glasi:

»Članak 11.a

Kada je neophodno poslove privatne zaštite obavljati u neprekidnom trajanju, radno vrijeme osoba koje obavljaju poslove privatne zaštite može trajati duže od osam sati u razdoblju od dvadeset četiri sata, ali ne duže od 12 sati.

Poslodavac je pri organizaciji noćnog rada i rada u smjenama dužan osobama iz stavka 1. ovoga članka osigurati dnevni odmor od najmanje dvanaest sati neprekidno.

Ostala prava i obveze utvrđene propisima o radu primjenjuju se i na osobe koje obavljaju poslove privatne zaštite.«.

Članak 4.

Ovaj Zakon stupa na snagu osmoga dana od dana objave u »Narodnim novinama«, osim odredbe članka 1. ovoga Zakona koja stupa na snagu danom pristupanja Republike Hrvatske Europskoj uniji.

Klasa: 453-02//10-01/02

Zagreb, 23. studenoga 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 139/2010-3541
## Zakon o izmjenama i dopunama Zakona o općoj sigurnosti proizvoda

### NN 139/2010 (10.12.2010.), Zakon o izmjenama i dopunama Zakona o općoj sigurnosti proizvoda

HRVATSKI SABOR

3542

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O OPĆOJ SIGURNOSTI PROIZVODA

Proglašavam Zakon o izmjenama i dopunama Zakona o općoj sigurnosti proizvoda, koji je Hrvatski sabor donio na sjednici 3. prosinca 2010. godine.

Klasa: 011-01/10-01/147

Urbroj: 71-05-03/1-10-2

Zagreb, 6. prosinca 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O OPĆOJ SIGURNOSTI PROIZVODA

Članak 1.

U Zakonu o općoj sigurnosti proizvoda (»Narodne novine«, br. 30/09.) u članku 4. točki 3. riječi: »stavka 1.« brišu se.

Točka 10. mijenja se i glasi:

»10. Usklađena europska norma je europska norma koja je usvojena na temelju mandata Europske komisije, čiji se referentni podaci objavljuju u službenom glasilu Europske unije.«

Članak 2.

U članku 5. stavku 3. riječi: »ako nema odgovarajućih tehničkih propisa,« brišu se, a iza riječi: »prihvaćene« dodaje se riječ: »usklađene«.

Članak 3.

Iza članka 6. dodaje se članak 6.a koji glasi:

»Članak 6.a

Ukoliko ne postoje posebna pravila Europske unije kojima se uređuje sigurnost pojedinih proizvoda niti relevantne europske norme, čelnik središnjeg tijela državne uprave nadležan za poslove opće sigurnosti proizvoda, u skladu sa svojim nadležnostima i djelokrugom rada, a radi zaštite zdravlja i sigurnosti potrošača, te u skladu s Ugovorom o funkcioniranju Europske unije, iznimno može propisati uvjete i postupke za sigurnu uporabu proizvoda ili grupe proizvoda, kao i za nadzor nad proizvodima koji su već u uporabi.«.

Članak 4.

U članku 14. iza stavka 1. dodaje se novi stavak 2. koji glasi:

»(2) Za prekršaje iz stavka 1. ovoga članka kaznit će se i odgovorna osoba u pravnoj osobi novčanom kaznom u iznosu od 5.000,00 do 15.000,00 kuna.«.

Dosadašnji stavak 2. postaje stavak 3.

Članak 5.

Iza članka 14. dodaje se članak 14.a koji glasi:

»Članak 14.a

Nadležni inspektor neće podnositi optužni prijedlog niti donositi prekršajni nalog za prekršaje iz članka 14. stavka 1. ovoga Zakona ako proizvođači ili distributeri dragovoljno poduzmu mjere kojima se ispunjavaju sigurnosni zahtjevi ili ako kroz poziv na suradnju od strane nadležnog tijela iz članka 11. stavka 1. ovoga Zakona ispune sve naložene obveze u roku iz članka 7. stavka 10. ovoga Zakona.«.

Članak 6.

U članku 21. riječi: »članka 6. stavka 2. i 3.« brišu se.

ZAVRŠNE ODREDBE

Članak 7.

Ovaj Zakon stupa na snagu osmoga dana od dana objave u »Narodnim novinama«, osim odredbe članka 3. u dijelu koji se odnosi na Ugovor o funkcioniranju Europske unije koja stupa na snagu danom pristupanja Republike Hrvatske Europskoj uniji.

Klasa: 383-01/10-01/01
Zagreb, 3. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 139/2010-3542
## Zakon o izmjenama Zakona o pučkim otvorenim učilištima

### NN 139/2010 (10.12.2010.), Zakon o izmjenama Zakona o pučkim otvorenim učilištima

HRVATSKI SABOR

3543

Na temelju članka 89. Zakona Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PUČKIM OTVORENIM UČILIŠTIMA

Proglašavam Zakon o izmjenama Zakona o pučkim otvorenim učilištima, koji je Hrvatski sabor donio na sjednici 3. prosinca 2010. godine.

Klasa: 011-01/10-01/148

Urbroj: 71-05-03/1-10-2

Zagreb, 6. prosinca 2010.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O PUČKIM OTVORENIM UČILIŠTIMA

Članak 1.

U Zakonu o pučkim otvorenim učilištima (»Narodne novine«, br. 54/97., 5/98 – ispr. i 109/99. – Odluka Ustavnog suda Republike Hrvatske) u članku 3. riječi: »ministar prosvjete i športa« zamjenjuju se riječima: »ministar nadležan za obrazovanje«.

Članak 2.

U članku 4. stavak 2. briše se.

Članak 3.

Stupanjem na snagu ovoga Zakona osnivačka prava nad Pučkim otvorenim učilištem u Zagrebu prenose se s Republike Hrvatske na Grad Zagreb, te Grad Zagreb postaje jedini osnivač Pučkog otvorenog učilišta u Zagrebu.

Članak 4.

Pučko otvoreno učilište u Zagrebu dužno je u roku od 30 dana od dana stupanja na snagu ovoga Zakona uskladiti svoje opće akte s ovim Zakonom.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 602-04/10-01/01
Zagreb, 3. prosinca 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 139/2010-3543